Дәрыԥшь адәаҟны аҽырыҩра иаҭааит Лыхны, Џьырхәа, Аҷандара, Аацы, Ҟәланырхәа, Жәандәрыԥшь, Дәрыԥшь.
Аԥсуа ҽыбӷаҟазара уникалтәуп ҳәа уԥхьаӡар алшоит. Уи ус шакәу шьақәдырӷәӷәоит традициала еиқәырханы иаауа ахәмаррақәа: аҵәеигәыдҵара, аҳәаҟьара, аимҵакьача, аҽылампыл, аҽырыҩра, аҽырхәмарра.
Аҽылампыл – Аԥсны аҽыбӷаҟазаратә еицлабрақәа рахьтә зегь реиҳа изызҿлымҳау, атрадициа ҵаулақәа змоу хкуп. Уи англыз аристократцәа рыхәмарра ишеиԥшугьы, уи уникалтәуп азуҳәар алшоит.